
For spillere:
1.
Deltagere (spillere) skal følge de anvisninger og beskjeder de får av ledere under turen. Under reise skal alle holde seg mest mulig samlet, og har selv ansvar for å møte til riktig tidspunkt for avreise/ avganger etc.

2.
Ingen skal forlate bosted alene. Ved tillatelse til felles/ lagvis turer til byen el. lignende skal spillerne alltid være minst tre i samme flokk. Reiseledere skal ha beskjed om hvor de skal hen, og til hvilken tid de returnerer. Ved forsinkelser skal ledere straks varsles pr. telefon.

3.
Alle skal være i leiren (bosted) senest kl. 22.30 om kvelden, og det skal være ro 

kl. 23.00. Andre tidspunkt skal klareres med reiseledere.

4.
All bruk av alkohol, eller andre rusmidler, er forbudt. Bruk av alkohol medfører
umiddelbar hjemsendelse på egen (foresattes) regning.

5. Alle skal oppføre seg høflig og sportslig både på reise, under opphold på skole og under kamp. Det skal vises respekt for reiseledere, motstandere, dommere og arrangører. Husk ”Fair Play” – du er representant for klubben fra du reiser til du er hjemme (husk også ”miljøvettregler” m.h.t. søppel og lignende)

Brudd på en, eller flere, av disse regler medfører straff som kampkarantene, «husarrest», rapport til foresatte og hjemsendelse.

For ledere:

1.
Lag som skal delta på turnering/cup må på forhånd innhente godkjenning til deltagelse, herunder opplegg for reise og overnatting, fra avdelingsstyre.

2.
Turneringsopplegg, inkludert planlegging av reise og regler for tuneringsdeltagelse, skal presenteres/informeres om for lagets foresatte i god tid.

3.
Som hovedregel skal det være en leder pr. 10 deltagere. 

Alle ledere skal samarbeide og fordele ansvar. Ved uoverensstemmelser skal 
hovedleder ta avgjørelse. Hovedleder utnevnes av styret før avreise.

4.
Bruk av alkohol under reise, kamper og leirsted er ikke tillatt.

5.
Reiseledere skal varsle foresatte hjemme ved eventuelle skader og sykdom, og 
nødvendig handling foretas i samråd med disse.

6.
Alvorlige brudd på turneringsreglene skal straks (pr. telefon) rapporteres til forsatte og til klubb ved styreleder eller sportslig leder/ungdomsleder.

6. Ved utflukter skal denne planlegges slik at alle har sine oppgaver og ansvarsområder slik at samtlige deltagere kan føle seg trygg og at lederne har oversikt hvor den enkelte befinner seg til en hver tid.

Retningslinjer for spillere, ledere og trenere


ved deltagelse i turneringer og cuper.











